ดูรายการโทรทัศน์ท้องถิ่นของพิษณุโลกมานาน วันนี้เลยลองขอจัดซะหน่อย ร้านไม่ใหญ่โตมากเท่าไหร่นัก ดูเป็นกันเอง สะอาดชวนน่านั่งมาก แต่วันนี้ไปคนเดียวเลยไม่ได้ลองหลากหลายเท่าไร

ก็เริ่มด้วยเมนูตำไฮโซที่เป็น signature ของร้านเลยแล้วกัน "ตำแซลมอนวาซาบิ" วาซาบิจี๊ดจ๊าดได้ถึงใจจริงๆ แต่ด้วยความที่กลัวเผ็ดเลยสั่งแบบเผ็ดน้อยมาทาน เลยอาจจะยังไม่ได้รสจัดจ้านของพริกขี้หนูร่วมด้วยเท่าไรนัก ใครที่เป็นสาวกวาซาบิต้องลอง

คอหมูย่าง หมักได้นุ่มแนวคุณแม่ทำทานที่บ้านจริงๆ น้ำจิ้มรสกลมกล่อม ดรียกได้ว่ารสมือแม่ก็ว่าได้

ราคาส้มตำที่ร้านเริ่มที่ 40 บาท ซึ่งไม่แพงไปสำหรับร้านส้มตำติดแอร์
